Meter

Meter er ei SI-eining for lengd. I dag er denne lengda definert som strekninga lys forplantar seg i vakuum i løpet av nøyaktig 1/299.792.458 sekund. Symbolet for meter er m.

Eininga blei til etter den franske revolusjonen, då dei revolusjonære ville ha eit nytt og uavhengig mål for lengd. Dei tok det greske ordet metron, som tyder mål, og let denne eininga stå for 1/10.000.000 av avstanden frå Nordpolen til ekvator. Problemet med denne definisjonen var at dei såg på jorda som heilt rund, noko ho ikkje er.

Definisjonen på ein meter har derfor endra seg over åra, for å bli meir presis og uforanderleg:
År  Definisjon1793  1/10.000.000 av avstanden mellom Nordpolen og ekvator1795  Ei metallstang på ein meter blir laga i bronse1799  Prototypen på ein meter blir laga i platina1889  Den internasjonale prototypen på ein meter blir laga i ei legering av platina og iridium1906  1.000.000/0,64384696 bølgjelengder av den raude linja i kadmiumspektrumet i luft1960  1.650.763,73 bølgjelengder av radioaktive bølgjer produsert av eit 
krypton-86-atom som går frå energinivået 2p10 til 5d5 1983  Strekninga lys forplantar seg i vakuum i løpet av nøyaktig 1/299.792.458 sekund

Bakgrunnsstoff

Kategori:SI-einingar
Kategori:Måleiningar for lengd